इंजीनियर के घर में घुसे चोर
बहोड़ापुर इलाके में एयर इंडिया के इंजीनियर के सूने घर में घुसे चोर कीमती सामान और नकदी समेट ले गए। चोर कितना माल ले गए इसका खुलासा नहीं हो पाया है। पुलिस ने पड़ताल शुरू कर दी है। घटना मंगलवार दोपहर की है।
बहोड़ापुर थानाक्षेत्र के पहुआ वाली माता मंदिर के नजदीक रहने वाले रवि भार्गव एयर इंडिया में इंजीनियर हैं। वह इन दिनों मुंबई में पोस्टेड हैं। उनके माता-पिता यहां पर रहते हैं। मंगलवार को उनके माता-पिता भी घर का ताला डालकर चले गए थे। इस बीच चोरों ने ताले तोड़कर वारदात को अंजाम दे दिया। पड़ोसियों को पता चला तो उन्होंने इसकी सूचना पुलिस को दे दी।
मकान खाली नहीं किया तो जेसीबी से कर दी तोड़फोड़: बहोड़ापुर के शिव शक्ति नगर में रहने वाले जितेंद्र सिंह ने किराए का मकान खाली नहीं किया तो मकान मालिक रामनिवास परमार, गौरव, सोबरन और अनूप सिंह से जेसीबी से तोड़फोड़ कर दी। पुलिस ने जितेंद्र की शिकायत पर मामला दर्ज कर लिया है।
कारोबारी ने सामान सप्लाई किया, भुगतान किया नहीं : मंगलवार को एसपी ऑफिस में कारोबारी विजय गुप्ता पहुंचे थे। इन्होंने शिकायत की कि 2013 में उन्होंने दिल्ली की एक कंपनी को करीब 20 लाख रुपए का सामान सप्लाई किया था, जिसका अभी तक भुगतान नहीं किया गया है। पुलिस अफसरों ने जांच के बाद कार्रवाई का आश्वासन दिया है।
पिता-पुत्र ने महिला से मारपीट की : इंदरगंज थानाक्षेत्र के पाटनकर चौराहे पर महिला कोमल दीक्षित के साथ कारोबारी मुकेश साहू और शरद साहू ने मारपीट की। महिला ने इंदरगंज थाने में मामला दर्ज कराया है।
bho_Deva hin_Deva hin_Deva hin_Deva hin_Deva awa_Deva